Document ID: 32007R0647

A BIZOTTSÁG 647/2007/EK RENDELETE
(2007. június 12.)
a 91/414/EGK tanácsi irányelv 8. cikkének (2) bekezdésében említett munkaprogram negyedik szakasza végrehajtásának további részletes szabályairól szóló 2229/2004/EK rendelet módosításáról
(EGT-vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 8. cikke (2) bekezdése második albekezdésére,
mivel:
(1)
Az 1112/2002/EK bizottsági rendelet (2), valamint a 2229/2004/EK bizottsági rendelet (3) megállapítja a 91/414/EGK tanácsi irányelv 8. cikkének (2) bekezdésében említett munkaprogram negyedik szakasza végrehajtásának további részletes szabályait, és tartalmazza az ebben a szakaszban érintett hatóanyagok jegyzékét.
(2)
Nyilvánvalóvá vált, hogy a 2229/2004/EK rendeletben felsorolt hatóanyagok egy részét a 91/414/EGK irányelv értelmében soha nem forgalmazták növényvédő szerként, ezért indokolatlan volt a jegyzékbe való felvételük. Az említett hatóanyagokat törölni kell a jegyzékből.
(3)
A 2229/2004/EK rendeletet ezért ennek megfelelően módosítani kell.
(4)
Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A RENDELETET:
1. cikk
A 2229/2004/EK rendelet I. melléklete e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő huszonkettedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. június 12-én.

Labels: 1
10
0
3
7
6
12